ועדת הבריאות, כנסת 24, פרוטוקול מספר 162, 2022-06-27 16:15

עידית סילמן: אני פותחת את הדיון בנושא הצעת תקנות בריאות העם (דיגום וביצוע בדיקות קורונה)(תיקון), התשפ"ב-2022 למניינם.

עידית סילמן: טיוטת התקנות מביאה לנו תקנות שבעצם מה התקנות המוצעות ומה הצורך בהן?

סלמאן זרקא: גברתי יושבת הראש, חברי הכנסת.

עידית סילמן: או, פרופ' סלמאן זרקא.

עידית סילמן: אתה רואה, גם בתקנות מכשירים אנחנו השתדלנו לדאוג שאחד מבתי החולים הצפוניים יוכל לקבל תא לחץ.

עידית סילמן: אז אני רק אומרת: גם עם פחות מ-900 מיטות.

סלמאן זרקא: המון תודה רבה.

סלמאן זרקא: אני רוצה להודות לך ולחברי הוועדה על זה שהדיון הזה מתקיים.

סלמאן זרקא: גברתי יושבת הראש, זה דיון מאוד חשוב.

סלמאן זרקא: בהחלט, ככל שתאשרו הוא ייתן מענה לציבור, גם מבחינת לעשות בדיקה בבית ולא לחזור עליה לאחר מכן, גם מבחינה שאם הם יוצאים חיוביים, שלא ייצאו למרחב הציבורי וחלילה ידביקו אחרים, גם מהמקום שלא יצטרכו לעמוד בתור עוד פעם, וגם מהמקום שיהיה לנו פיתרון יותר זמין ויותר נגיש.

סלמאן זרקא: אנחנו מבקשים מהוועדה המכובדת לבחון ולאשר לנו ביצוע בדיקת אנטיגן מפוקחת שתיעשה בבית, מול מוקדן שיוכל להסתכל, בין אם דרך המחשב ובין אם דרך הסמארטפון.

סלמאן זרקא: יש כאן תהליך מוסדר שקיימנו יחד עם הצוותים שעובדים במשל"ט הקורונה ומשרד הבריאות, בלשכה המשפטית, מול הצוות שלך, גברתי יושבת הראש.

סלמאן זרקא: אנחנו חושבים שיש בזה בשורה, במיוחד כשכרגע מצב התחלואה הולך ועולה, כמות הבדיקות לא עולה.

סלמאן זרקא: אני מניח שהציבור אולי יותר חזר לחיי השגרה שלו, וברור לנו שבדיקות יותר זמינות יכולות גם לאפשר לציבור להיבדק, במיוחד האוכלוסייה שאנחנו יותר מוטרדים לגביה.

סלמאן זרקא: מה שאנחנו מציעים, לפני שנעבור לצד המשפטי, זה שבעזרת יכולת פיקוח מרחוק, בעזרת מוקדים, בין אם חברות הדיגום הקיימות, בין אם קופות החולים ובין אם בתי החולים – כל מי שירצה.

עידית סילמן: זאת אומרת:

עידית סילמן: כל מי שאנחנו נוכל להכשיר אותו לדיגום מרחוק.

עידית סילמן: אנחנו רק נגיד, ואני משלימה אותך, שבימים של התחלואה המאוד גבוהה, הגלים הגבוהים, כשבאמת זה עולה בצורה מעריכית בצורה משמעותית יותר, אנחנו הרבה פעמים נאלצים לעמוד בתורים מאוד-מאוד ארוכים לבדיקות אנטיגן מוסדיות.

עידית סילמן: בדיקת האנטיגן היא נורא ברורה, היא נורא פשוטה מבחינתכם, מה שאתם מציינים כאן, ואתם אומרים שעל ידי פיקוח מרחוק ובקרה מסודרת אפשר לקיים את הבדיקות האלה ולאשר אותן כבדיקה מוסדית.

עידית סילמן: אז אין צורך שמבוגרים ואנשים שאולי בעלי צרכים מיוחדים, עם מוגבלויות, יצטרכו לצאת את ביתם, אלא יוכלו לעשות את זה בבית.

עידית סילמן: בעיקר אם אנשים מתחילים גם להרגיש לא טוב, בואו נגיד את האמת.

עידית סילמן: אז כאן זה המקום.

עידית סילמן: אני חושבת שזה מבורך.

עידית סילמן: אני חושבת שזה מביא באמת איזשהו שירות לציבור.

עידית סילמן: אני מצרה על זה שאולי לא התחלנו את זה ממש בגל הראשון כבר, אבל עדיף מאוחר מאשר אף פעם.

עידית סילמן: אני חושבת שגם עצם הדבר הזה שאנחנו נבחן אותו כאן, כאנטיגן מוסדי שיוכל להתבצע על ידי כמעט כל מי שירצה לבצע את זה בצורה שהוא בא ומקבל אישור ממשרד הבריאות לעניין הזה, כולל קופות נניח או בתי החולים – מי שירצה, בעצם זה יוכל אולי לפתוח פתח אל עבר דברים נוספים שהם און-ליין, הרפואה המקוונת, הדיגיטלית, עד הבית.

עידית סילמן: באמת, אנחנו, גם בכנסת וגם במשרד, אני יודעת, מאוד-מאוד רצים לכיוונים האלה.

עידית סילמן: בטח קופות החולים נמצאות שם כבר הרבה לפנינו, צריך לומר, עם שירותי האון-ליין, הטייטו הידוע וכל השאר.

עידית סילמן: רק לא מזמן היינו בשיבא וראינו את הארמון הזה שהם מרימים שם, את המבנה העצום בעצם, לתחום של רפואה דיגיטלית, מקוונת מרחוק.

עידית סילמן: אז אנחנו בעצם מתאימים כאן את התקנות שהותאמו לבדיקת קורונה מוסדית ביתית.

עידית סילמן: בבקשה.

סלמאן זרקא: גברתי יושבת הראש, רק עוד שני משפטים: אחד – אנחנו מדברים על אותה בדיקה, כך שחשוב שנבין שלא מדברים על שנמוך סטנדרט.

סלמאן זרקא: זה אותו סטנדרט.

סלמאן זרקא: במקום לעשות אותו פעמיים נעשה אותו פעם אחת ודי.

סלמאן זרקא: הדבר השני שאנחנו מבקשים זה שתהיה לנו היכולת גם שאדם יוכל לדגום את עצמו בבדיקת PCR, מול קיוסק שנראה כמו עמדת כספומט.

סלמאן זרקא: הוא נעמד מולה, מקבל את המבחנה, דוגם את עצמו בצורה מצולמת מול הקיוסק הזה, בין אם בנתב"ג, בין אם במרכזי קניות, מחזיר את הדוגמית לתוך קופסה שיש בתוך המכשיר, ואחת לכמה שעות אוספים את הדיגומים האלה ועושים לאדם בדיקת PCR.

עידית סילמן: בסדר.

עידית סילמן: סלמאן זרקא, אנחנו קיבלנו אישור לעשר דקות פה, אז בואו ננסה לתקתק את זה ולראות, כי אנחנו על חשבון מליאה.

ענת מימון: אני מתחילה פשוט להקריא, ותוך כדי אם יהיו תיקונים או הערות אנחנו ננסה לעשות את זה: בתקנות המקוריות הגדרנו את אתרי הבדיקה.

ענת מימון: כרגע אין באמת אתר שדוגמים בו, ולכן איפה שיושבים האנשים שצופים ייחשב אתר הבדיקה.

ענת מימון: זה מה שנאמר: שני סוגים – בדיקת אנטיגן ובדיקת PCR, ששם רק הדיגום מבוצע ולא הפענוח עצמו.

ענת מימון: תקנה 7 זו תקנה שמאפשרת לבטל רישום למפעילי אתר, ופה אנחנו מוסיפים את העילה של מי שלא עמד בתקני ה-ISO.

ענת מימון: אלה למעשה תקנים של אבטחת מידע ושמירה על המידע ופרטיות.

ענת מימון: תקנה 8 זה בעצם המנהל הרפואי, ואחד התפקידים שלו עכשיו יהיה גם לתת הרשאה לדוגמים מרחוק, כמו שהוא נותן הרשאה לדוגמים רגילים.

ענת מימון: זו ההרשאה לביצוע הדיגום.

ענת מימון: אלה אמות מידה שהמנהל בעצם מפרסם לכישורים ולניסיון.

ענת מימון: אגב, לגבי דוגמים רגילים כבר נקבע שאלה אנשי רפואה – אח, פראמדיק, רופא כמובן.

עידית סילמן: כן.

עידית סילמן: ולכן אנחנו מדברים פחות או יותר על אותם אנשים שנמצאים בשירותי הבריאות, ארגוני החירום וההצלה של ישראל.

ענת מימון: מקריאה: פה זה בעצם הדיגום הרגיל שנעשה, אז אנחנו מסייגים ואומרים שזה רק לעניין דיגום רגיל ולא דיגום מרחוק, כמובן.

ענת מימון: יש פה תיקון שלא מופיע בנוסח שבפניכם: תקנה 14 מדברת על הציוד הרפואי לביצוע בדיקת קורונה מהירה.

ענת מימון: אנחנו מבקשים להוריד את המילה "מהירה", להפוך את התקנה לציוד רפואי לביצוע בדיקה.

ענת מימון: אני אקריא את התקנה כמו שהיא תהיה אחרי התיקון: אני רק מעירה שלפי מה שנאמר לנו בשיח המקדים שהיה לגבי התקנות, הדיגום ייעשה על ידי ערכות מיוחדות שיהיו לדיגום מרחוק.

ענת מימון: כלומר, הפאנל של הבדיקה יהיה כזה עם ברקוד או איזשהו זיהוי, שאותו דוגם מרחוק יוכל לזהות באמת שמדובר באותה בדיקה ולא מחליפים את הפאנל של הבדיקה.

ענת מימון: לכן חשוב להגיד שגם בבדיקה מרחוק, בעצם הציוד הרפואי צריך להיות מותאם.

ענת מימון: כלומר, הערכה צריכה להיות אותה ערכה שמתאימה לדיגום מרחוק ולכן תיקנו את התקנה ככה.

סלמאן זרקא: סליחה, אנחנו מדברים על אותן ערכות.

סלמאן זרקא: ערכות מאושרות על ידי משרד הבריאות.

עידית סילמן: כן, כן, אותן ערכות שמאושרות כבדיקת אנטיגן מוסדי.

סלמאן זרקא: נכון.

ענת מימון: אבל אמרו לנו שהן יותאמו באופן הזה שיהיה להן איזשהו סימון, שאפשר יהיה לראות באמת שאותו פאנל של בדיקה שייך לאותה ערכה.

ענת מימון: כלומר, אני פותחת את הערכה ומבצעת את הדיגום.

ענת מימון: הוא רואה שיש איזה מספר סידורי, ואחר כך, כשאני מציגה לו את התוצאה שהופיעה או שולחת לו צילום של התוצאה, הוא יכול באמת לוודא ולזהות שזה אותו פאנל בדיקה.

עידית סילמן: שזה אותו מספר סידורי.

ענת מימון: בדיוק.

ענת מימון: זה מה שנאמר לנו.

רות ישי: חד – חד ערכי.

ענת מימון: בדיוק.

עידית סילמן: אוקי, ויש לנו בדיקות כאלה נכון להיום?

עידית סילמן: מירי, יש לנו בדיקות כאלה נכון להיום?

עידית סילמן: אנטיגן מוסדי שגם בזה וגם בזה זה אותו מספר?

ענת מימון: הבנתי שאפשר להתאים את הערכות האלה.

ענת מימון: פשוט לסמן אותן.

רות ישי: מוסיפים ברקוד.

רות ישי: אפשר לסמן.

עידית סילמן: רגע, מי הדובר?

מירי כהן: ד"ר רות ישי, מנהלת המעבדות.

מירי כהן: היא הגורם המוסמך.

סלמאן זרקא: גברתי, אנחנו מדברים על אותן בדיקות שקיימות היום בשוק ומאושרות על ידי משרד הבריאות.

עידית סילמן: אוקי.

סלמאן זרקא: אלה הבדיקות שאנחנו מדבירם.

סלמאן זרקא: במקום שיבוא לתחנה - - -

עידית סילמן: אני יודעת, אני יודעת.

עידית סילמן: אנחנו רק רוצים לוודא שהזיהוי יתבצע בצורה טובה.

עידית סילמן: איך יתבצע הזיהוי?

סלמאן זרקא: הזיהוי מתבצע על ידי וידאו למשך 15 דקות.

סלמאן זרקא: כל זמן הבדיקה.

סלמאן זרקא: בדיקה עם ברקוד נדרשת לשלבים יותר מתקדמים, כשלא נעשה 15 דקות וידאו, אלא נעשה חלק מהזמן וחלק מהזמן נישאר עם ערכה עם ברקוד.

ענת מימון: אז לי נאמר שכבר הנוסח היום לא מחייב המתנה של 15 דקות מול המסך, ואפשר לסיים את הדיגום ולשלוח תמונה עם התוצאה כעבור זמן ההמתנה שחלף, ולכן כן חייבים לוודא שהבדיקות יהיו מסומנות באופן שיאפשר זיהוי שבהכרח מוודא שמי שעשה את הדיגום מציג את התוצאה של אותו דיגום ספציפי שצפו בו.

סלמאן זרקא: לחלוטין, אבל עדיין יש לא מעט אפשרויות על בסיס הקיים, כן לצפות 15 דקות.

סלמאן זרקא: אם כרגע הוועדה תאשר רק ערכה עם ברקוד, היא לא תוכל לצאת אל הפועל במיידי, כי אין לנו כאלה ערכות בשוק.

ענת מימון: הוועדה לא מאשרת ערכה עם ברקוד.

ענת מימון: הוועדה כן מבקשת לוודא שיתבצע זיהוי של ערכת הבדיקה.

ענת מימון: ככל שהערכה לא מאפשרת ניתוק של השיחה ומחייבת שבשביל הביצוע המהימן של הבדיקה יישבו ויצפו במשך 15 דקות - - -

סלמאן זרקא: עם צפייה.

ענת מימון: בסדר, אבל ככל שבהמשך יהיו ערכות כאלה, אז הזיהוי יתאפשר ואז אפשר יהיה באמת לנתק את השיחה ולשלוח את הצילום.

סלמאן זרקא: אין בעיה, אני חושב שזה בסדר גמור.

ענת מימון: בסדר, הנוסח סובל את זה.

ענת מימון: אנחנו נגיע לזה.

ענת מימון: אז זה התיקון לתקנה 14 שלא הופיע.

ענת מימון: אני עוברת לתיקון 8 שזה הוספת סימן ג'.

ענת מימון: זה הסימן שמסביר איך בעצם מתבצע אותו דיגום מרחוק, ואני אקריא: אני רק אעיר שבעצם אצל קטין אין אפשרות לדעת שמי שאני דוגמת, אם אני יושבת עם אחד הילדים שלי – אי אפשר לדעת שזה אותו קטין.

ענת מימון: נאמר לי שגם כשאני הולכת לתחנת מד"א עם הילד, לא יודעים בוודאות שזה הילד.

עידית סילמן: האמת שזו באמת השאלה גם, כי גם היום, בתוך הדגימות האחרות זה לא קיים, וגם באמת, אנחנו תוהים מה הרצון לדגום סתם קטין במידה ואנחנו לא באמת מודאגים וחוששים שאולי הוא חולה בצורה כזו או אחרת.

עידית סילמן: אנחנו יוצאים מנקודת הנחה - - -

ענת מימון: שנדגום את מי שצריך לדגום.

עידית סילמן: כן – אה, את מתכוונת לעניין הזה, של לדגום את מי שצריך לדגום.

עידית סילמן: כן, אני מסכימה איתך שזה יותר בעייתי, אבל עוד הפעם: גם לעניין הזה אין לנו את ההשגות בתחנות רגילות.

ענת מימון: בדיוק.

ענת מימון: אז יש פה קושי מבחינת זיהוי של קטין.

ענת מימון: מה שכן, לנו היה חשוב כוועדה להוסיף שהאפוטרופוס כן יהיה נוכח, כי הרי הקטין לא ידגום את עצמו.

עידית סילמן: כן.

עידית סילמן: יש אפילו בקשות שקיבלנו, ואני מסתכלת על זה כאן, לבטל את חובת הווידאו עבור ילדים עד גיל 18 ובני 60.

עידית סילמן: הם טוענים כאן שלילדים אין תמריץ לרמות ולבני 60 ומעלה מסוכן לחכות בתור לדברים כאלה, אז כאילו הם באים ואומרים שבאמת בסופו של דבר, אין שום סיבה.

עידית סילמן: ננסה אולי בצורה כזאת או אחרת.

ענת מימון: אבל זה מינימום.

ענת מימון: הדרישה פה היא מינימלית.

ענת מימון: כלומר, צריך פשוט להראות את התעודה המזהה, להראות שהוא רשום שם.

עידית סילמן: את הספח.

עידית סילמן: אגב, הווידאו האלה שמורים?

ענת מימון: אז אנחנו נגיע.

ענת מימון: לא, הצילום עצמו של הבדיקה לא יהיה שמור.

ענת מימון: מה שכן, אולי הצילום של התוצאה – הסטילס, כן אפשר לשמור.

עידית סילמן: כן, כי משהו מתוכו יצטרך כן.

ענת מימון: בדיוק.

ענת מימון: אז זה לגבי הזיהוי, מה שהערנו.

ענת מימון: אני עוברת לסעיף קטן (ב): זה בדיוק מה שהערתי: שככל שבאמת לא שומרים על הרצף של הצילום, נהיה חייבים איזשהו סימון על אותה ערכת בדיקה כדי לזהות שבאמת זאת הערכה שמצולמת אחר כך עם התוצאה.

ענת מימון: כן חשוב לי להעיר ששאלתי האם אנחנו נשתמש פה בפלטפורמות קיימות של תקשורת, והבנתי שהציפייה היא שהחברות יקימו איזשהו ממשק עצמאי.

ענת מימון: אני כן אשמח לדעת אם אתם יודעים שיש היום חברות שכבר יש להן את הממשקים האלה.

ענת מימון: כלומר, זה משהו שיכול להתחיל לפעול החל ממחר, או שאתם תמתינו עד שבאמת יוכלו להפעיל את העניין הזה?

סלמאן זרקא: אנחנו נבקש מכל החברות להציג את היכולות שלהן על פי מפרט, שיש בו את היכולת של ביטחון מידע, יכולת לאשר ולדווח למשרד הבריאות, ויכולת, ככל שהערכה בלי ברקוד, לצפות 15 דקות.

סלמאן זרקא: בקול קורא שהוצאנו לפני כחודשיים, יש בשוק סדר גודל של חמש עד שש חברות, עוד לפני הקופות ובתי החולים, שיכולות לצאת לפועל להבנתנו תוך מספר ימים.

עידית סילמן: אוקי.

ענת מימון: ודבר אחרון אני מעירה לעניין הדיגום, שזו התקנה שסיימתי לקרוא עכשיו, שאדם מבוגר – אין מניעה שאדם נוסף יהיה נוכח ליד מי שנדגם.

עידית סילמן: לא, לא.

ענת מימון: שיסייע לו בדיגום.

ענת מימון: נכון?

עידית סילמן: לא, אין בעיה.

ענת מימון: כל עוד הוא מצולם?

סלמאן זרקא: אין בעיה.

עידית סילמן: כל עוד הוא מצולם.

ענת מימון: בסדר.

ענת מימון: אני עוברת לתקנה 14ג: סעיף 14ג(3) זה לשאלת יושבת הראש.

ענת מימון: בסעיף 14ד(2), פה אנחנו מציינים שביצוע הבדיקה זו גם לפעמים השהות עד לקבלת הפענוח של התוצאה, ככל שבאמת אנחנו לא מפסיקים.

ענת מימון: אני מקריאה את תיקון תקנה 20, שזו התקנה שדורשת דיווח של משרד הבריאות לוועדה.

ענת מימון: עכשיו, אני רק רוצה לציין שבאוגוסט כבר עברו התקנות הרגילות.

ענת מימון: אני לא מכירה עדכון שהגיע, וכבר היו אמורים להגיע שני דיווחים אלינו לוועדה, לגבי אתרי הבדיקה, לראות שיש פריסה גם בפריפריה.

ענת מימון: אלה דברים שהטרידו את הוועדה, שתהיה זמינות לכלל אזרחים, כדי באמת לוודא שככל שיגיע עוד איזשהו גל שידרוש בדיקות זמינות – היה חשוב לוועדה לעקוב.

ענת מימון: לא קיבלנו דיווח.

ענת מימון: אז אנחנו מבקשים לקבל.

עידית סילמן: אוקי, אז כאן אנחנו כן – כאן אני רק אומר:

עידית סילמן: בגלל שזה בעצם משהו שהוא באמת תקדימי.

עידית סילמן: אגב, הוא עובד בעולם איפשהו?

ענת מימון: הקיוסק אני יודעת שקיים.

ענת מימון: האיסוף של בדיקות PCR.

עידית סילמן: אוקי.

עידית סילמן: הקיוסק כן, בוודאי.

ענת מימון: אבל הדיגום מרחוק - - -

סלמאן זרקא: לא, גם בדיקות ביתיות מפוקחות קיימות בעולם.

עידית סילמן: אוקי.

עידית סילמן: אז אנחנו בעצם מתחילים.

עידית סילמן: אנחנו עושים – זה לא פיילוט, זה נכנס, אבל אנחנו נרצה לעקוב אחרי זה.

עידית סילמן: אני גם מאמינה, פרופ' סלמאן זרקא, שגם אתם תעקבו אחרי הדבר הזה ותוודאו שזה עובד יפה וכמו שצריך.

עידית סילמן: בסדר?

ענת מימון: ולכן, בתקנה 20 אנחנו מוסיפים, בדיווח שאנחנו צריכים לקבל כל חצי שנה, שאחרי מספר הבדיקות שיבוצעו בכל אתר בדיקה לקורונה או נקודת איסוף יבוא גם "למעט בדיקות סרולוגיות" – את זה אנחנו לא נקבל.

עידית סילמן: אבל למה כל חצי שנה?

עידית סילמן: במצב של פנדמיה אנחנו מבקשים אחת לחודשיים.

ענת מימון: אז רגע.

ענת מימון: בואו נמצא את סעיף הדיווח.

עידית סילמן: דיווח אחת לחודשיים.

עידית סילמן: כן.

ענת מימון: אז אני משנה את זה, שבמקום כל חצי שנה יהיה כל חודשיים.

עידית סילמן: כן, אחת לחודשיים.

מירי כהן: אתם רוצים כל חודשיים?

ענת מימון: אתם יכולים לכתוב שאין שינוי מהדיווח הקודם.

עידית סילמן: כן.

עידית סילמן: אתם יכולים לכתוב שאין שינוי מהדיווח הקודם אבל אנחנו כן מבקשים, לא חצי שנה.

מירי כהן: אולי שלושה חודשים?

ענת מימון: לא.

ענת מימון: יושבת הראש ביקשה כל חודשיים.

עידית סילמן: אני אגיד לך למה: בפנדמיה חודשיים זה עולם.

עידית סילמן: הדברים משתנים.

מירי כהן: אולי כל עוד זה מופעל.

עידית סילמן: כל עוד זה מופעל, כן.

עידית סילמן: אין סיבה שלא נקבל, לפחות עדכונים: כך וכך נדגמו, כך וכך היה, החברות האלה, כמה אתרים, האם יש פריסה אמיתית.

עידית סילמן: שלא נצטרך כל היום להיות בייביסיטר, אלא תדווחו ותעדכנו.

עידית סילמן: בסדר?

קריאה: אפשר שלושה חודשים.

עידית סילמן: תקשיבו, בפנדמיה חודשיים זה אירוע.

עידית סילמן: זה משתנה.

עידית סילמן: זה גל.

ענת מימון: בואו נתחיל בדיווחים הישנים.

סלמאן זרקא: אז כשיש גל.

סלמאן זרקא: כשאין גל - - -

עידית סילמן: טוב, בסדר.

עידית סילמן: הכל טוב.

ענת מימון: טוב, זו תקנה 20.

ענת מימון: עכשיו יש תיקון בתקנה 21 ופה זה חשוב, זה לעניין הקופות.

ענת מימון: תקנה 21 בתקנות המקוריות קבעה: "תקנות אלה, למעט תקנות 15 ו-16", שאלה התקנות שמחייבות למסור את תוצאות הבדיקה ולמסור מסמכים – "לא יחולו על אתרי בדיקה לקורונה או נקודות איסוף שמפעיל בית חולים או קופת חולים וכן על אתר בדיקה לקורונה או נקודות איסוף שמפעילה המדינה או מי מטעמה", מתוך הבנה שכל הרישום וכל הפרוצדורות לא צריכים לחול על מוסדות שהם ממילא מוסדות רפואיים, או על המדינה.

עידית סילמן: זאת אומרת: אין להם בעיה לעשות את זה, אבל מבחינת רישום יותר קל להם.

ענת מימון: בדיוק.

ענת מימון: לא לפי התקנות האלה.

ענת מימון: כרגע אנחנו רוצים להחריג גם את סימן ג'.

עידית סילמן: זאת אומרת, התקנות האלה כן מאפשרות לקופות חולים ולבתי חולים, רק נגיד, לעשות את הדברים האלה גם.

ענת מימון: ברור.

ענת מימון: פשוט בכללים הרגילים שחלים עליהם.

ענת מימון: כרגע אנחנו נוסיף לתקנה 21: וככה אנחנו בעצם מחילים מפורשות את סימן ג' גם על הקופות ובתי החולים.

ענת מימון: מאפשר להם, לפי הכללים הטכנולוגיים שקבענו פה, לעשות בדיקות מרחוק.

ענת מימון: בסדר?

עידית סילמן: אין שום בעיה.

ענת מימון: אני רק מעירה: כרגע אין פה שום הסדרה לעניין התשלום.

ענת מימון: כלומר, חברות פרטיות שיעשו את זה יגבו תשלום.

ענת מימון: גם הקופות, ככל שירצו לעשות את זה.

ענת מימון: אין פה הסדרה או משהו של הכללה של הנושא הזה בסל או בשב"ן.

ענת מימון: זה משהו שאנחנו לא נכנסים אליו כרגע.

מירי כהן: כן, זה רק לאפשר.

ענת מימון: לאפשר להם להפעיל את זה.

מירי כהן: בדיוק.

עידית סילמן: כן.

עידית סילמן: עוד הפעם: עלות הבדיקה היא הרי פרטית בסופו של דבר.

עידית סילמן: רשאית לקחת את זה גם קופת החולים, גם בית חולים וגם זה.

עידית סילמן: מי שרוצה, ואלה עלויות שייקבעו.

ענת מימון: ולכן אין פה עניין תקציבי כלשהו בתקנות האלה.

ענת מימון: מקריאה: אלה נקודות האיסוף החדשות שדיברנו עליהן: הקיוסק הזה, ה-PCR שעושים מרחוק ומוסרים את התוצאות בנקודת איסוף.

ענת מימון: מקריאה: התחילה היא בעצם מיידית מיום הפרסום, נכון?

ענת מימון: אנחנו לא קבענו סעיף מיוחד.

ענת מימון: זה אומר שממש מרגע שזה יפורסם אפשר לצאת לדרך עם התקנות.

ענת מימון: אני רק בודקת שאין לנו עוד איזשהו משהו.

עידית סילמן: עוד איזה שינוי.

עידית סילמן: אוקי, יש מישהו שרוצה לדבר?

עידית סילמן: כי אנחנו ממש בזמנים.

עידית סילמן: כן, בבקשה, מושיקו מאיחוד הצלה.

עידית סילמן: דקה לכל אחד.

מושיקו מוסקוביץ: מה שחשוב לנו להגיד, כי גם ראינו את זה בפעם הקודמת בכל הפרויקטים שעשו, גם עם הערכות לבתי הספר, גם עם הערכות – נתנו את זה רק למד"א בכל מיני טיעונים.

מושיקו מוסקוביץ: זה קרה, למה את אומרת לי לא?

מושיקו מוסקוביץ: עכשיו זה לא יקרה, כי עידית גם תוודא שזה לא יקרה.

מירי כהן: מי שיעמוד בתנאים.

מושיקו מוסקוביץ: אין בעיה, אז רק לוודא שזה לא יקרה.

עידית סילמן: כל מי שיעמוד בתנאים.

מושיקו מוסקוביץ: כי אנחנו רגילים שבדרך כלל אומרים בשעת חירום.

עידית סילמן: אז יש כאן פתוח לכולם.

עידית סילמן: כולם אפשריים וכדומה.

עידית סילמן: הלאה.

עידית סילמן: מירי, שי סומך?

עידית סילמן: מישהו כאן?

עידית סילמן: אוקי.

עידית סילמן: בזום מישהו רוצה לדבר?

עידית סילמן: כן, פרופ' חגי לוין.

חגי לוין: תודה שקיימת את הדיון למרות הלחץ.

חגי לוין: השאלות שעלו פה הן נכונות.

חגי לוין: אני חושב שחשוב הדיווח והמעקב אחרי הביצוע בפועל.

חגי לוין: כן חשוב לראות ששירות מונגש לכלל הקופות, לכלל האוכלוסייה.

עידית סילמן: אנחנו נעקוב אחרי זה.

עידית סילמן: אגב, מי פה שעושה דיגום ראשוני ביתי – נא להזמין את יושבת ראש הוועדה כדי שנוכל לתעד את זה ולהעלות את זה.

ענת מימון: תעשי את.

עידית סילמן: לא, אני רוצה לבוא.

עידית סילמן: אני אעשה גם בעצמי, אבל השירות הראשון שקורה, חברה שמפעילה וכדומה – נא לעדכן אותנו.

עידית סילמן: שנבוא, נראה את זה בפועל ונציע לאזרחי מדינת ישראל.

עידית סילמן: אין טוב ממראה עיניים.

עידית סילמן: עוד מישהו שרוצה להעיר?

חגי לוין: רק להגיד שברמת הרעיון זה באמת צעד חשוב קדימה כי הוא מחזיר חזרה לציבור את האפשרות להשפיע על הבריאות שלו ולא לצאת החוצה כשהוא חולה.

חגי לוין: אז יבורך כל מי שתרם לקידום הצעד הזה.

עידית סילמן: אוקי.

עידית סילמן: וסתם שאלה: עלות בדיקה – פחות או יותר, אנחנו יודעים מה העלות של בדיקה כזאת מרחוק?

עידית סילמן: דיגום מרחוק?

סלמאן זרקא: אנחנו עוד לא יודעים.

סלמאן זרקא: נראה לנו ש-40-30 שקל, לא יותר.

עידית סילמן: אוקי.

עידית סילמן: עוד מישהו רוצה לדבר?

סלמאן זרקא: אני רוצה לומר משפט.

סלמאן זרקא: אני חושב שזה צעד משמעותי ביותר בשביל לחיות לצד הקורונה ולא לעמוד בתור.

סלמאן זרקא: המון תודה לך, גברתי יושבת הראש ולחברי הכנסת.

סלמאן זרקא: תודה רבה.

עידית סילמן: אז אוקי.

עידית סילמן: פרופ' סלמאן זרקא, מאז שהארת את עינינו וביקשת את זה בצורה דחופה לתוך הוועדה, עשינו מאמץ באמת להכניס את זה ככה, כמה שיותר מהר.

עידית סילמן: לכן עכשיו אנחנו נעבור להצבעה.

עידית סילמן: כל מי שירצה כמובן, אנחנו נפקח על התהליך כוועדה מחוקקת ומפקחת פה בכנסת, ונמשיך לעשות את עבודתנו נאמנה.

עידית סילמן: תודה למשרד הבריאות ולכל העושים במלאכה.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: אושר

עידית סילמן: אני שמחה לומר שטיוטת התקנות של בריאות העם (דיגום וביצוע בדיקות קורונה), התשפ"ב-2022, עברה בהצלחה.

עידית סילמן: תודה רבה לכולם.

עידית סילמן: השם עמכם.

עידית סילמן: אני נועלת את הדיון.